Sõna "natsism" on nii soliidsete ja korralike lääne inimeste kui ka  venelaste ja viimasel ajal ka teiste idaeurooplaste kõnepruugis omandanud vaieldamatu sünonüümsuse sõnadega "kurjus" ja "õelus". Juba see asjaolu näitab ilmset võhiklikkust poliitiliste õpetuste teooriaosas, mille üks põhitõdesid on teatavasti see, et ükski ideoloogia ei saa oma olemuselt ja  ideedelt  olla vägivaldne - vägivald ja totalitarism on ainult vahendid, millega muide on võimalik kõiki ideoloogiaid teostada. Seega ei suudeta natsismi all mõista mitte poliitiliste  seisukohtade kogumit, millena ideoloogiat teaduslikult defineeritakse, vaid see sõna toob inimeste teadvusse pigem gaasikambrite ja laibahunnikute  pildid .